ZAPISNIK

1. izredne seje sveta Krajevne skupnosti Nova Gorica, ki je bila, 10. aprila 2025, ob 18. uri v prostorih krajevne skupnosti, Erjavčeva 4, Nova Gorica

**Prisotni:** Gregor Humar, Iztok Nemec, Sanja Markočič, Radovan Ličen, Bojan Horvat, Neli Skočaj, Vesna Vitez, Ingrid Černe, Darija Bratina, Oton Mozetič, Mateja Humar, Sanja Markočič

**Ostali prisotni:**

**Odsotni-opravičili:** Valter Adamič, Irena Jevšček

**Predlog dnevnega reda:**

1. Odstop predsednika Sveta KS Nova Gorica

2. Volitve predsednika Sveta KS Nova Gorica

Sejo je vodil predsednik Gregor Humar.

Od 13 članov Sveta KSNG je prisotnih 11 članov. Sveta je sklepčen.

Predlog, da se dnevni red razširi s točko štev. 3: Mnenje o obratovanju v POČ lokala Klub Teater

**Sklep:** Sprejme se razširjeni dnevni red.

Sklep je bil soglasno sprejet.

**ad 1)**

Člani Sveta KS so bili z elektronsko pošto dne 4. aprila 2025 seznanjeni z odstopom predsednika Sveta KS Nova Gorica Gregorja Humarja. Predsednik odstopa zaradi osebnih razlogov, ostaja pa še vedno član Sveta KS Nova Gorica.

**Sklep:** Sprejme se odstop predsednika Sveta KS Nova Gorica Gregorja Humarja.

Sklep je bil soglasno sprejet.

**ad 2)**

V skladu z Odlokom o krajevnih skupnostih v Mestni občini Nova Gorica se predsednika Sveta voli izmed članov Sveta z večino glasov prisotnih članov (navadna večina).

Glasovanje je javno ali tajno.

**Sklep:** Volitve se opravijo javno.

Sklep je bil soglasno sprejet.

Svetnik Iztok Nemec je predlagal, da se za predsednika Sveta izvoli Otona Mozetiča. Drugih predlogov ni bilo.

**Sklep:** Predsednik Sveta KS Nova Gorica je Oton Mozetič.

Sklep je bil soglasno sprejet.

Novoizvoljeni predsednik Oton Mozetič je nadaljeval z vodenjem seje.

**ad 3)**

Mestna občina Nova Gorica nas je zaprosila za mnenje v zvezi z obratovanjem gostinskega obrata Klub Teater v podaljšanem obratovalnem času in sicer od ponedeljka do nedelje od 9. do 3. ure naslednjega dne.

V razpravi je bilo povedano, da se lokal nahaja v ožjem mestnem jedru in lahko obratuje do 2. ure naslednjega dne.

**Sklep:** Svet daje pozitivno mnenje za obratovanje v podaljšanem obratovalnem času v letu 2025 od ponedeljka do nedelje od 9. do 2. ure naslednjega dne.

Sklep je bil soglasno sprejet.

**Pobude:**

- do naslednje seje se pripravi terminski plan naslednjih sej

- Radovan Ličen je predlagal, da se ob meji z Italijo izobesi slovensko zastavo. Izobešena je samo italijanska zastava. predlog pošljemo na MONG**.**

Seja se je zaključila ob 19.30.

Številka: 900-8/2025

Zapisnik je bil sprejet na 28. seji Sveta KSNG, ki je bila 23. aprila 2025.

Zapisal: Predsednik Sveta KS Nova Gorica:

Gregor Humar Oton Mozetič